Europarlamendi liikmed debateerivad "piimanduspaketi" üle Europarlamendi põllumajanduskomitee diskuteeris James Nicholsoni raporti eelnõu üle, mis käsitleb Komisjoni EL  piimandussektori tulevikukava. Kava keskendub farmerite ja töötlejate vaheliste lepinguliste suhete tugevdamisele. Paljude Europarlamendi liikmete arvates on pakutud 20% piirang liiga madal. Nicholsoni raporti eelnõu märgib, et erinevalt Komisjoni pakutud 33% kogu rahvuslikust piimatoodangust tuleb läbi rääkida ainult 20% osas. Paljude parlamendiliikmete arvates peaks see protsent olema hoopis kõrgem kui 33. Nicholson esitles ka uusi elemente lisaks Komisjoni ettepanekule (võimalus läbirääkimiste taasavamise  klausli lisamiseks, võimalus, et tootja ei peaks olema kohustatud tarnima ainult ühele töötlejale, innovatsiooni- ja uuringutegevuse vajadust pehme maandumise jälgimiseks jm). Mõned parlamendiliikmed rõhutasid ka vajadust hindade jälgimiseks ja tarneahela läbipaistvuse suurendamiseks. Lisaks nõudsid parlamendiliikmed tõelisi pehme maandumise meetmeid, aitamaks 2015. aastal farmeritel kohaneda piimakvoodist loobumisel; Komisjoni sõnul on aga vastavad meetmed juba olemas. Komisjoni ettepanek jätab  põllumajandusühistud lepingute alt välja; Parlament nõustub sellega teatavatel tingimustel. Raporti üle hääletatakse Parlamendi põllumajanduskomitee istungil 24. mail ja täiskogu istungil 4. juulil.